Blue Suede Shoes

«Blue Suede Shoes» («blå semska skinnsko») er ein rock and roll-standard skriven og først innspelt av Carl Perkins i 1955.

Opphavet til songen kom då Johnny Cash under ein turne med Perkins, Elvis Presley og andre frå Louisiana Hayride i Texas hausten 1955 fortalde om ein flysoldat som omtalte dei blå tenesteskoa sine som «blue suede shoes», og Cash foreslo at Perkins skulle skrive ein song om skoa. Perkins svarte. «Eg veit ikkje noko om sko. Korleis kan eg skrive ein song om sko?»Rockabilly Legends av Jerry Naylor og Steve Halliday s.131

Då Perkins spelte til dans 4. desember 1955 la han merke til eit par som dansa nær scenen. Han syntes jenta var særs vakker og merka seg at guten gjekk med blå semska skinnsko. Medan dei dansa skal guten ha sagt «don't step on my suedes» («ikkje trø på skoa mine»). Perkins forfjamsa over at ein gut tykte meir om skoa sine enn denne vakre jenta.Robert Rodriguez, The 1950s' Most Wanted: The Top 10 Book of Rock & Roll Rebels, Brassey's, s.90 Seinare på kvelden skreiv Perkins songen.Go, Cat, Go! av Carl Perkins og David McGee 1996 s130 Hyperion Press ISBN 0-7868-6073-1

Songen vart spelt inn nokre veker seinare og produsent Sam Phillips føreslo at Perkins skulle endre linja «go boy go» til «go cat go».

 Perkins sin singel 
Carl Perkins si originale utgåve av songen vart gjeve ut 1. januar 1956. Songen vart gradvis spelt meir på radio og Perkins spelte songen på konsertane sine tidleg på året. På veg til New York City kolliderte Perkins og bandmedlemmene hans. Sjåføren omkom Perkins og broren hamna på sjukehus. Med han låg her gjekk singelen heilt til topps i fleire regionar av USA og til 2. plass på Billboard-lista. Elvis sin «Heartbreak Hotel» låg på førsteplass. I midten av april var det seld meir enn ein million eksemplar av «Blue Suede Shoes».Go, Cat, Go! av Carl Perkins og David McGee 1996 s.187 Hyperion Press ISBN 0-7868-6073-1 «Blue Suede Shoes» var den første countrysonngen som selde over ein million som gjekk inn på både rhythm and blues og pop-listene.NPR om Blue Suede Shoes

 Elvis-utgåva 
Både Perkins og Presley starta karrierene sine på Sun Records hos Sam Phillips, men Presley spelte inn songen tidleg i 1956 etter at Sun-kontrakten hans vart kjøpt opp av RCA Victor. Presley si utgåve vart spelt inn i RCA Studios i New York, med Presley på vokal og rytmegitar og Scotty Moore på sologitar, Bill Black på bass og D.J. Fontana på trommer. RCA sin produsent Steve Sholes lovde Phillips å ikkje gje ut songen, medan Carl Perkins sin versjon framleis låg på listene."Go, Cat, Go! av Carl Perkins og David McGee 1996 s.162, 163 Hyperion Press ISBN 0-7868-6073-1

Elvis spelte songen tre gonger på nasjonalt fjernsyn våren 1956, to gonger på the Dorsey Brother's Stage Show og ein gong på the Milton Berle Show. Songen vart gjeve som opningssong på det første albumet til Elvis, Elvis Presley, som kom i mars.

RCA gav Presley si utgåve av songen ut i 8. september. Singelen nådde 20. plass på singellista.

I 1960 spelte Presley songen inn på nytt igjen for filmmusikken til filmen G.I. Blues.

mini|venstre|Blå semska skinnsko liknande dei som inspirerte songen «Blue Suede Shoes».

 Ettermæle 
«Blue Suede Shoes» vart vald ut av Rock and Roll Hall of Fame som ein av 500 songar som forma Rock and roll. Musikkmagasinet Rolling Stone plasserte Carl Perkins si utgåve på 95. plass over dei 500 største songane gjennom tidene, medan Elvis si utgåve hamna på 423. plass.

 Andre utgåver 
Songen er ein rock and roll-standard og har vorte spelt inn av mange andre artistar, mellom anna 
 1955 Carl Perkins, US #1
 Buddy Holly 
 1956 Elvis Presley
 1958 Cliff Richard
 The Beatles
 Eddie Cochran
 Jimi Hendrix
 Johnny Rivers, US #38, 1973
 John Lennon spelte songen på konsertar
 Bill Haley & His Comets i 1960 og i 1972
 Albert King 
 Lemmy and The Upsetters med Mick Green
 Black Sabbath
 Brian Setzer
 Jerry Lee Lewis
 The Toy Dolls
 Helloween
 Stray Cats
 Los Super Reyes
 Hurriganes

 Kjelder 

 Denne artikkelen bygger på «en:» frå , den 25. september 2008. 
 oppgav desse kjeldene:

 Bakgrunnsstoff 
 NPR-soge om Blue Suede Shoes
 Carl Perkins spelar songen på TV i 1956 

Kategori:Songar frå 1955
Kategori:Singlar frå 1956
Kategori:Singlar frå 1973
Kategori:Songar skrivne av Carl Perkins
Kategori:Carl Perkins-songar
Kategori:Elvis Presley-songar
Kategori:Eddie Cochran-songar
Kategori:Bill Haley-songar
Kategori:Buddy Holly-songar
Kategori:The Dave Clark Five-songar
Kategori:The Beatles-songar
Kategori:Jerry Lee Lewis-songar
Kategori:Johnny Rivers-songar
Kategori:Jimi Hendrix-songar
Kategori:Johnny Cash-songar
Kategori:Dion DiMucci-songar
Kategori:Bruce Springsteen-songar
Kategori:Grateful Dead-songar
Kategori:Songar på toppen av Billboard-lista
Kategori:Pat Boone-songar
Kategori:Songar produserte av Sam Phillips
Kategori:United States National Recording Registry-innspelingar
Kategori:Grammy Hall of Fame Award
Kategori:Songar produserte av Stephen H. Sholes
 095
Kategori:Ry Cooder-songar